title: Komission täytäntöönpanoasetus (EU) N:o 293/2012, annettu 3 päivänä huhtikuuta 2012 , uusien kevyiden kuljetusajoneuvojen rekisteröintiä koskevien tietojen seurannasta ja ilmoittamisesta Euroopan parlamentin ja neuvoston asetuksen (EU) N:o 510/2011 mukaisesti  ETA:n kannalta merkityksellinen teksti

text:
               4.4.2012

               FI

               Euroopan unionin virallinen lehti

               L 98/1

         KOMISSION TÄYTÄNTÖÖNPANOASETUS (EU) N:o 293/2012,
   annettu 3 päivänä huhtikuuta 2012,
   uusien kevyiden kuljetusajoneuvojen rekisteröintiä koskevien tietojen seurannasta ja ilmoittamisesta Euroopan parlamentin ja neuvoston asetuksen (EU) N:o 510/2011 mukaisesti
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon päästönormien asettamisesta uusille kevyille kuljetusajoneuvoille osana yhteisön kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi 11 päivänä toukokuuta 2011 annetun Euroopan parlamentin ja neuvoston asetuksen (EY) N:o 510/2011 (1) ja erityisesti sen 8 artiklan 9 kohdan ensimmäisen alakohdan,
   sekä katsoo seuraavaa:

               (1)

               Asetuksen (EY) N:o 510/2011 8 artiklan mukaan jäsenvaltioiden on joka vuosi kerättävä ja toimitettava komissiolle tiettyjä tietoja niiden alueella edellisenä vuonna rekisteröidyistä uusista kevyistä kuljetusajoneuvoista. Koska näiden tietojen pohjalta määritetään uusien kevyiden kuljetusajoneuvojen valmistajien hiilidioksidipäästötavoitteet ja arvioidaan, ovatko valmistajat saavuttaneet tavoitteet, tietojen keräämistä ja ilmoittamista koskevat säännöt on syytä yhdenmukaistaa.

               (2)

               Jotta asetukseen (EU) N:o 510/2011 voitaisiin jatkossa sisällyttää M2- ja N2-luokan ajoneuvoja asetuksen 13 artiklan 2 kohdan mukaisesti, olisi näihin ajoneuvoluokkiin kuuluvat tiedot kerättävä ja toimitettava komissiolle.

               (3)

               Jotta voitaisiin arvioida, onko kukin valmistaja saavuttanut asetuksen (EY) N:o 510/2011 mukaisesti asetetun hiilidioksidipäästötavoitteensa, ja jotta saataisiin tarvittavaa kokemusta mainitun asetuksen soveltamisesta, komissio tarvitsee yksityiskohtaisia valmistajakohtaisia tietoja kustakin tyypin, variantin ja version mukaan määritellystä ajoneuvosarjasta. Siksi jäsenvaltioiden olisi varmistettava, että tällaiset tiedot kerätään ja toimitetaan komissiolle yhdessä mainitun asetuksen 8 artiklan 2 kohdan mukaisten yhdistettyjen tietojen kanssa.

               (4)

               Puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle 5 päivänä syyskuuta 2007 annetun Euroopan parlamentin ja neuvoston direktiivin 2007/46/EY (2) 18 ja 26 artiklan mukaan valmistajan on varmistettava, että jokaisen EU:ssa markkinoille saatetun uuden kevyen kuljetusajoneuvon mukana on voimassa oleva vaatimustenmukaisuustodistus, eikä jäsenvaltio saa rekisteröidä tällaista ajoneuvoa, ellei sillä ole tällaista vaatimustenmukaisuustodistusta. Siksi vaatimustenmukaisuustodistuksen olisi oltava pääasiallinen lähde tiedoille, jotka jäsenvaltioiden on kerättävä, asetettava valmistajien saataville asetuksen (EY) N:o 510/2011 8 artiklan 1 kohdan mukaisesti ja ilmoitettava komissiolle. Tietyissä perustelluissa tapauksissa jäsenvaltiot voivat käyttää muita tietolähteitä kuin vaatimustenmukaisuustodistusta, edellyttäen, että näiden lähteiden tiedot ovat yhtä täsmällisiä kuin vaatimustenmukaisuustodistuksen, ja tarvittaessa, että jäsenvaltiot ottavat käyttöön toimenpiteitä tämän tarkkuuden varmistamiseksi.

               (5)

               On tärkeää, että uusien kevyiden kuljetusajoneuvojen rekisteröintiä koskevat tiedot ovat tarkkoja ja että niitä voidaan käsitellä tehokkaasti päästötavoitteen vahvistamiseksi asetuksen (EY) N:o 510/2011 4 artiklan mukaisesti. Siksi valmistajien olisi toimitettava komissiolle ajan tasalla olevat tiedot vaatimustenmukaisuustodistuksissa eri rekisteröintijäsenvaltioissa käytetyistä valmistajien nimistä. Näiden tietojen avulla komissio voi toimittaa jäsenvaltioille ajan tasalla olevan luettelon valmistajien nimistä, joita olisi käytettävä tietoja ilmoitettaessa.

               (6)

               Jäsenvaltioiden olisi kerättävä ja ilmoitettava tiedot ensirekisteröidyistä ajoneuvoista, joissa voidaan käyttää vaihtoehtoisia polttoaineita. Jotta komissio voisi ottaa huomioon etanolipolttoaineen (E85) käytöstä johtuvat päästötavoitteen alennukset asetuksen (EY) N:o 510/2011 6 artiklan mukaisesti, jäsenvaltioiden olisi toimitettava komissiolle tarvittavat tiedot, mukaan lukien sellaisten niiden alueella sijaitsevien huoltoasemien osuus ja tarvittaessa kokonaismäärä, joissa on tarjolla sellaista etanolipolttoainetta (E85), joka täyttää uusiutuvista lähteistä peräisin olevan energian käytön edistämisestä sekä direktiivien 2001/77/EY ja 2003/30/EY muuttamisesta ja myöhemmästä kumoamisesta 23 päivänä huhtikuuta 2009 annetussa Euroopan parlamentin ja neuvoston direktiivissä 2009/28/EY (3) ja bensiinin ja dieselpolttoaineiden laadusta ja neuvoston direktiivin 93/12/ETY muuttamisesta 13 päivänä lokakuuta 1998 annetun Euroopan parlamentin ja neuvoston direktiivin 98/70/EY (4) 7 b artiklassa vahvistetut kestävyyskriteerit.

               (7)

               Tiedonhankinnan tarpeettomien päällekkäisyyksien välttämiseksi asetuksen (EU) N:o 510/2011 6 artiklan soveltamiseksi olisi käytettävä uusien henkilöautojen rekisteröintiä koskevien tietojen seurannasta ja ilmoittamisesta Euroopan parlamentin ja neuvoston asetuksen (EY) N:o 443/2009 mukaisesti 10 päivänä marraskuuta 2010 annetun komission asetuksen (EU) N:o 1014/2010 (5) 6 artiklan mukaisesti ilmoitettuja tietoja jäsenvaltioiden alueella sijaitsevien sellaisten huoltoasemien määrästä, jotka tarjoavat etanolipolttoainetta (E85).

               (8)

               Direktiivin 2007/46/EY 23 ja 24 artiklassa säädetään yksinkertaistetusta hyväksyntäprosessista, jossa ei tarvitse antaa eurooppalaista vaatimustenmukaisuustodistusta. Jäsenvaltioiden olisi seurattava näiden menettelyjen mukaisesti rekisteröityjen ajoneuvojen lukumäärää voidakseen arvioida, onko sillä vaikutusta seurantaprosessiin ja uusien kevyiden kuljetusajoneuvojen keskimääräisiä hiilidioksidipäästöjä koskevan unionin tavoitteen saavuttamiseen.

               (9)

               Tässä täytäntöönpanoasetuksessa säädetyt toimenpiteet ovat ilmastonmuutoskomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Kohde
   Tässä asetuksessa säädetään rekisteröintiä koskevien tietojen keräämiseen ja ilmoittamiseen liittyvistä säännöistä seuraavien ajoneuvojen osalta:

               a)

               asetuksen (EU) N:o 510/2011 2 artiklan 1 kohdassa tarkoitetut kevyet kuljetusajoneuvot;

               b)

               mainitun asetuksen 8 artiklan 10 kohdassa tarkoitetut M2- ja N2-luokkiin kuuluvat ajoneuvot.

         2 artikla
   Määritelmät
   Tämän asetuksen soveltamiseksi sovelletaan asetuksen (EU) N:o 510/2011 2 ja 3 artiklassa säädettyjä määritelmiä komission asetuksen (EY) N:o 692/2008 (6) 2 artiklassa vahvistettuja ”kahdella polttoaineella toimivan kaasuajoneuvon” ja ”polttoainevaatimuksiltaan joustavan etanoliajoneuvon” määritelmiä. Lisäksi tässä asetuksessa tarkoitetaan:

               1)

               ’tyyppihyväksyntäasiakirjoilla’ asiakirjoja, jotka sisältävät tämän asetuksen liitteessä I olevan taulukon kolmannessa sarakkeessa määritellyt tiedot;

               2)

               ’yhdistetyillä seurantatiedoilla’ asetuksen (EY) N:o 510/2011 liitteessä II olevan C osan ensimmäisessä kohdassa määriteltyjä yhdistettyjä tietoja;

               3)

               ’yksityiskohtaisilla seurantatiedoilla’ asetuksen (EY) N:o 510/2011 liitteessä II olevan C osan toisessa kohdassa määriteltyjä yksityiskohtaisia tietoja, jotka on jaoteltu valmistajakohtaisesti ja kunkin tyypin, variantin ja version mukaan määritellyn ajoneuvosarjan mukaan.

         3 artikla
   Tietojen siirtäminen
   Jäsenvaltioiden on toimitettava yhdistetyt seurantatiedot ja yksityiskohtaiset seurantatiedot sähköisellä tiedonsiirrolla Euroopan ympäristökeskuksen hallinnoimaan keskustietokantaan. Jäsenvaltioiden on ilmoitettava komissiolle, kun tiedot on toimitettu.
   4 artikla
   Tietolähteet
   1.   Jäsenvaltioiden on koottava yhdistetyt seurantatiedot ja yksityiskohtaiset seurantatiedot, jotka perustuvat tämän asetuksen liitteessä I yksilöityjen kyseessä olevan kevyen kuljetusajoneuvon vaatimustenmukaisuustodistukseen tai tyyppihyväksyntäasiakirjoihin sisältyviin tietoihin.
   2.   Yksityiskohtaisten seurantatietojen parametri ”ensirekisteröintien kokonaismäärä” määritetään kunakin vuonna tehtyjen yksittäistä ajoneuvoa koskevien rekisteröintien kokonaismäärästä.
   3.   Yksityiskohtaisissa seurantatiedoissa on parametrin ”tyyppihyväksytyn ajoneuvon luokka” perustuttava ajoneuvon teknisiin ominaisuuksiin rekisteröintiajankohtana.
   4.   Jos vaatimustenmukaisuustodistuksessa tai tyyppihyväksyntäasiakirjoissa on useampi kuin yksi valmistajan nimi, jäsenvaltion on ilmoitettava perusajoneuvon valmistaja.
   5.   Yksityiskohtaisten seurantatietojen parametrissa ”hiilidioksidipäästöt” ilmoitettavat hiilidioksidipäästöarvot on otettava vaatimustenmukaisuustodistuksen tai tyyppihyväksyntäasiakirjojen kohdasta ”yhdistetty”, lukuun ottamatta tapauksia, joissa voidaan soveltaa kohtaa ”painotettu, yhdistetty”.
   6.   Kun yksityiskohtaisissa seurantatiedoissa ilmoitetaan vaihtoehtoisia polttoaineita käyttävien ajoneuvojen tietoja, toimivaltaisen viranomaisen on ilmoitettava tämän asetuksen liitteessä I määritelty polttoainetyyppi ja polttoaineen käyttötapa.
   7.   Kahdella polttoaineella toimivien kaasuajoneuvojen ja polttoainevaatimuksiltaan joustavien etanoliajoneuvojen osalta toimivaltaisen viranomaisen on ilmoitettava yksityiskohtaisten seurantatietojen parametrissa ”hiilidioksidipäästöt (g/km)” seuraavat hiilidioksidipäästöarvot:

               a)

               bensiiniä ja kaasumaisia polttoaineita käyttävien kahdella polttoaineella toimivien kaasuajoneuvojen osalta nestekaasun tai maakaasun hiilidioksidipäästöarvo asetuksen (EU) N:o 510/2011 liitteessä II olevan A osan 2 kohdan mukaisesti;

               b)

               asetuksen (EU) N:o 510/2011 6 artiklassa tarkoitettujen, bensiiniä ja etanolipolttoainetta (E85) käyttävien polttoainevaatimuksiltaan joustavien etanoliajoneuvojen osalta bensiinin hiilidioksidipäästöarvo.

         Edellä b alakohdassa tarkoitetussa tapauksessa jäsenvaltioiden on ilmoitettava bensiinin päästöarvo myös silloin kuin asetuksen (EU) N:o 510/2011 6 artiklassa säädetyn alennuksen ehdot eivät täyty. Jäsenvaltiot voivat kuitenkin ilmoittaa myös E85-polttoaineen päästöarvon.
   8.   Jos ajoneuvon useampi kuin yksi ohjausakseli tai muu akseli, joilla on eri raideväli, jäsenvaltioiden on ilmoitettava yksityiskohtaisten seurantatietojen parametrissa ”Raideväli – muu akseli (mm)” suurin raideväli. Näiden ajoneuvojen akseliväli on uloimmaisen etuakselin ja takimmaisen taka-akselin välinen etäisyys.
   9.   Kun yhdistetyt seurantatiedot ja yksityiskohtaiset seurantatiedot on otettu tyyppihyväksyntäasiakirjoista ja tiedot sisältävät arvojen vaihteluvälejä, jäsenvaltioiden on varmistettava, että ilmoitetut tiedot ovat riittävän tarkkoja ja vastaavat vaatimustenmukaisuustodistuksessa annettuja tietoja.
   5 artikla
   Tietojen säilyttäminen ja valvonta
   Jäsenvaltioiden on varmistettava yhdistettyjen seurantatietojen ja yksityiskohtaisten seurantatietojen säilyttäminen, kerääminen, valvonta, varmentaminen ja siirtäminen.
   6 artikla
   Tietojen valmistelu jäsenvaltioiden toimesta
   Yksityiskohtaiset seurantatiedot on ilmoitettava liitteessä II esitetyllä tarkkuudella.
   7 artikla
   Etanolipolttoainetta (E85) tarjoavien huoltoasemien ilmoittaminen
   Asetuksen (EU) N:o 510/2011 6 artiklan soveltamiseksi on käytettävä asetuksen (EU) N:o 1014/2010 6 artiklan mukaisesti toimitettuja tietoja.
   8 artikla
   EY-tyyppihyväksynnän piiriin kuulumattomat ajoneuvot
   1.   Kun kevyisiin kuljetusajoneuvoihin sovelletaan direktiivin 2007/46/EY 23 artiklan mukaista pienten sarjojen kansallista tyyppihyväksyntää tai mainitun direktiivin 24 artiklan mukaista yksittäishyväksyntää, jäsenvaltioiden on ilmoitettava komissiolle tällaisten niiden alueella rekisteröityjen ajoneuvojen lukumäärät.
   2.   Toimivaltaisen viranomaisen on ilmoitettava yhdistetyissä seurantatiedoissa valmistajan nimen sijasta jompikumpi seuraavista:

               a)

               ”AA-IVA” yksittäishyväksytyistä ajoneuvotyypeistä;

               b)

               ”AA-NSS” kansallisesti pieninä sarjoina hyväksytyistä ajoneuvotyypeistä.

         Jäsenvaltiot voivat ilmoittaa myös yksityiskohtaiset seurantatiedot näistä ajoneuvoista, jolloin niiden on käytettävä a ja b alakohdassa esitettyjä nimityksiä.
   9 artikla
   Valmistajien luettelo
   1.   Valmistajien on ilmoitettava komissiolle viipymättä ja viimeistään 1 päivänä kesäkuuta 2012 nimet, jotka ne ilmoittavat ja aikovat ilmoittaa vaatimustenmukaisuustodistuksissa. Niiden on ilmoitettava komissiolle viipymättä muutoksista näihin tietoihin. Markkinoille tulevien uusien valmistajien on ilmoitettava komissiolle viipymättä nimet, jotka ne ilmoittavat tai aikovat ilmoittaa vaatimustenmukaisuustodistuksissa.
   2.   Toimivaltaisen viranomaisen on yhdistettyjä seurantatietoja ja yksityiskohtaisia seurantatietoja kootessaan otettava valmistajien nimet luettelosta, jonka komissio laatii 1 kohdan mukaisesti toimitetuista nimistä. Luettelo julkaistaan internetissä ensimmäisen kerran 1 päivänä syyskuuta 2012 ja saatetaan säännöllisesti ajan tasalle.
   3.   Jos valmistajan nimi ei ole luettelossa, toimivaltaisen viranomaisen on käytettävä yhdistetyissä seurantatiedoissa ja yksityiskohtaisissa seurantatiedoissa vaatimustenmukaisuustodistuksessa tai tyyppihyväksyntäasiakirjoissa ilmoitettua nimeä.
   10 artikla
   Valmistajien toimittamat lisätiedot
   1.   Asetuksen (EU) N:o 510/2011 8 artiklan 4 kohdan toisessa alakohdassa tarkoitettua ilmoitusta varten valmistajien on ilmoitettava komissiolle 1 päivään kesäkuuta 2012 mennessä sen yhteyshenkilön nimi ja osoite, jolle ilmoitus osoitetaan.
   Jos ilmoitetut tiedot muuttuvat, valmistajan on ilmoitettava tästä komissiolle viipymättä. Markkinoille tulevien uusien valmistajien on ilmoitettava yhteystietonsa komissiolle viipymättä.
   2.   Kun sidossuhteessa olevien valmistajien ryhmä muodostaa yhteenliittymän, yhteenliittymän on sen tarkistamiseksi, voidaanko asetuksen (EU) N:o 510/2011 7 artiklan 6 kohtaa soveltaa, toimitettava komissiolle todisteet ryhmän jäsenten välisestä sidossuhteesta mainitun asetuksen 3 artiklan 2 kohdassa vahvistettujen kriteerien mukaisesti.
   11 artikla
   Voimaantulo
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä huhtikuuta 2012.

            Komission puolesta

         José Manuel BARROSO

            Puheenjohtaja

      (1)  EUVL L 145, 31.5.2011, s. 1.

      (2)  EUVL L 263, 9.10.2007, s. 1.

      (3)  EUVL L 140, 5.6.2009, s. 16.

      (4)  EYVL L 350, 28.12.1998, s. 58.

      (5)  EUVL L 293, 11.11.2010, s. 15.

      (6)  EUVL L 199, 28.7.2008, s. 1.

      LIITE I

         TIETOLÄHTEET

                  Muuttuja

                  Vaatimustenmukaisuustodistus
                  (direktiivin 2007/46/EY liite IX, I osa

                  Tyyppihyväksyntäasiakirjat
                  (direktiivi 2007/46/EY)

                  Valmistaja

                  0.5 kohta

                  Liite III, I osa, 0,5 kohta

                  Tyyppihyväksyntänumero

                  0.10 kohta (b)

                  Liite VI, otsikko

                  Tyyppi

                  0.2 kohta

                  Liite III, I osa, 0,2 kohta

                  Variantti

                  0.2 kohta

                  Liite VIII, 3 kohta

                  Versio

                  0.2 kohta

                  Liite VIII, 3 kohta

                  Merkki

                  0.1 kohta

                  Liite III, I osa, 0.1 kohta

                  Tyyppihyväksytyn ajoneuvon luokka

                  0.4 kohta

                  Liite III, I osa, 0.4 kohta

                  Massa (kg)

                  13 kohta

                  Liite III, I osa, 2.6 kohta (1)

                  Suurin teknisesti sallittu massa kuormitettuna: (kg)

                  16.1 kohta

                  Liite III, I osa, 2.8 kohta

                  Jalanjälki – Akseliväli (mm)

                  4 kohta

                  Liite III, I osa, 2.1 kohta (1)

                  Jalanjälki – Raideväli (mm)

                  30 kohta

                  Liite III, I osa, 2.3.1 ja 2.3.2 kohta (2)

                  Hiilidioksidipäästöt (g/km) (3)

                  49.1 kohta

                  Liite VIII, 3 kohta

                  Polttoainetyyppi

                  26 kohta

                  Liite III, I osa, 3.2.2.1 kohta

                  Polttoaineen käyttötapa

                  26.1 kohta

                  Liite III, I osa, 3.2.2.4 kohta

                  Moottorin iskutilavuus (cm3)

                  25 kohta

                  Liite III, I osa, 3.2.1.3 kohta

                  Sähkönkulutus (Wh/km)

                  49.2 kohta

         (1)  Tämän asetuksen 4 artiklan 9 kohdan mukaisesti.

         (2)  Tämän asetuksen 4 artiklan 8 ja 9 kohdan mukaisesti.

         (3)  Tämän asetuksen 4 artiklan 5 kohdan mukaisesti.

      LIITE II

         TIETOJEN TARKKUUS

         Tämän asetuksen 6 artiklan mukaisesti toimitettavien yksityiskohtaisten seurantatietojen vaadittu tarkkuus

                  CO2 (g/km)

                  Kokonaisluku

                  Massa (kg)

                  Kokonaisluku

                  Suurin teknisesti sallittu massa kuormitettuna: (kg)

                  Kokonaisluku

                  Jalanjälki – Akseliväli (mm)

                  Kokonaisluku

                  Jalanjälki – Raideväli (mm)

                  Kokonaisluku

                  Moottorin kapasiteetti (cm3)

                  Kokonaisluku

                  Sähkönkulutus (Wh/km)

                  Kokonaisluku

                  Innovatiivisten teknologioiden käytöllä saavutettu päästövähennys (g/km)

                  Pyöristettynä yhteen desimaaliin


title: Komission täytäntöönpanoasetus (EU) N:o 753/2012, annettu 14 päivänä elokuuta 2012 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin [Bovški sir (SAN)]

text:
               21.8.2012

               FI

               Euroopan unionin virallinen lehti

               L 223/2

         KOMISSION TÄYTÄNTÖÖNPANOASETUS (EU) N:o 753/2012,
   annettu 14 päivänä elokuuta 2012,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin [Bovški sir (SAN)]
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 7 artiklan 4 kohdan ensimmäisen alakohdan,
   sekä katsoo seuraavaa:

               (1)

               Slovenian hakemus nimityksen ”Bovški sir” rekisteröimiseksi julkaistiin Euroopan unionin virallisessa lehdessä
                   (2) asetuksen (EY) N:o 510/2006 6 artiklan 2 kohdan ensimmäisen alakohdan mukaisesti ja mainitun asetuksen 17 artiklan 2 kohdan nojalla.

               (2)

               Koska komissiolle ei ole toimitettu vastaväitteitä asetuksen (EY) N:o 510/2006 7 artiklan mukaisesti, nimitys olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä elokuuta 2012.

            Komission puolesta, puheenjohtajan nimissä

         Andris PIEBALGS

            Komission jäsen

      (1)  EUVL L 93, 31.3.2006, s. 12.

      (2)  EUVL C 364, 14.12.2011, s. 25.

      LIITE
      Ihmisravinnoksi tarkoitetut perustamissopimuksen liitteeseen I kuuluvat maataloustuotteet:

         Luokka 1.3   Juustot

      SLOVENIA
      Bovški sir (SAN)


title: Komission täytäntöönpanoasetus (EU) 2017/613, annettu 30 päivänä maaliskuuta 2017, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               31.3.2017

               FI

               Euroopan unionin virallinen lehti

               L 86/11

         KOMISSION TÄYTÄNTÖÖNPANOASETUS (EU) 2017/613,
   annettu 30 päivänä maaliskuuta 2017,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä maaliskuuta 2017.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  EG

                  288,4

                  IL

                  288,6

                  MA

                  109,9

                  TN

                  200,0

                  TR

                  108,5

                  ZA

                  81,7

                  ZZ

                  179,5

                  0707 00 05

                  TR

                  158,2

                  ZZ

                  158,2

                  0709 93 10

                  MA

                  53,9

                  TR

                  148,2

                  ZZ

                  101,1

                  0805 10 22 , 0805 10 24 , 0805 10 28

                  EG

                  48,5

                  IL

                  80,7

                  MA

                  49,6

                  TN

                  59,2

                  TR

                  77,4

                  ZA

                  99,3

                  ZZ

                  69,1

                  0805 50 10

                  TR

                  74,4

                  ZZ

                  74,4

                  0808 10 80

                  BR

                  111,8

                  CL

                  116,3

                  US

                  105,8

                  ZA

                  114,1

                  ZZ

                  112,0

                  0808 30 90

                  AR

                  117,2

                  CL

                  137,4

                  CN

                  74,5

                  MA

                  115,2

                  ZA

                  130,7

                  ZZ

                  115,0

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Neuvoston täytäntöönpanoasetus (EU) 2017/685, annettu 11 päivänä huhtikuuta 2017, Iranin tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 359/2011 täytäntöönpanosta

text:
                  12.4.2017

                  FI

                  Euroopan unionin virallinen lehti

                  L 99/10

         NEUVOSTON TÄYTÄNTÖÖNPANOASETUS (EU) 2017/685,
         annettu 11 päivänä huhtikuuta 2017,
         Iranin tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 359/2011 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Iranin tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä 12 päivänä huhtikuuta 2011 annetun neuvoston asetuksen (EU) N:o 359/2011 (1) ja erityisesti sen 12 artiklan 4 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 12 päivänä huhtikuuta 2011 asetuksen (EU) N:o 359/2011.

                     (2)

                     Neuvoston päätöksen 2011/235/YUTP (2) uudelleentarkastelun perusteella neuvosto on päättänyt, että kyseisessä päätöksessä vahvistettuja rajoittavia toimenpiteitä olisi jatkettava 13 päivään huhtikuuta 2018.

                     (3)

                     Neuvosto on myös todennut, että asetuksen (EU) N:o 359/2011 liitteeseen I sisältyvät tiettyjä henkilöitä koskevat merkinnät olisi saatettava ajan tasalle.

                     (4)

                     Asetuksen (EU) N:o 359/2011 liite I olisi näin ollen muutettava tämän mukaisesti,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) N:o 359/2011 liite I tämän asetuksen liitteen mukaisesti.

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 11 päivänä huhtikuuta 2017.

                  Neuvoston puolesta

                  Puheenjohtaja

               L. GRECH

            (1)  EUVL L 100, 14.4.2011, s. 1.

            (2)  Neuvoston päätös 2011/235/YUTP, annettu 12 päivänä huhtikuuta 2011, Iranin tilanteen johdosta tiettyihin henkilöihin ja yhteisöihin kohdistettavista rajoittavista toimenpiteistä (EUVL L 100, 14.4.2011, s. 51).

            LIITE
            Korvataan jäljempänä olevilla henkilöitä koskevilla merkinnöillä kyseisiä henkilöitä koskevat asetuksen (EU) N:o 359/2011 liitteessä I olevat merkinnät.

                           Nimi

                           Tunnistetiedot

                           Perusteet

                           Luetteloon merkitsemisen päivämäärä

                           ”20.

                           MOGHISSEH Mohammad (alias NASSERIAN)

                           Tuomari, Teheranin vallankumoustuomioistuimen presidentti, 28. jaosto. Katsotaan olevan myös vastuussa bahai-yhteisön jäsenten tuomitsemisista. On käsitellyt vaalien jälkeisiä oikeustapauksia. Määräsi epäoikeudenmukaisissa oikeudenkäynneissä pitkiä vankeusrangaistuksia yhteiskunnallisille ja poliittisille aktivisteille ja toimittajille sekä useita kuolemantuomioita mielenosoittajille sekä yhteiskunnallisille ja poliittisille aktivisteille.

                           12.4.2011

                           22.

                           MORTAZAVI Said

                           Syntymäpaikka: Meybod, Yazd (Iran)
                           Syntymäaika: 1967

                           Teheranin entinen yleinen syyttäjä elokuuhun 2009. Teheranin yleisenä syyttäjänä antoi yleismääräyksen satojen aktivistien, toimittajien ja opiskelijoiden pidättämiseksi. Tammikuussa 2010 Mortazavin katsottiin parlamentaarisessa tutkinnassa olleen suoraan vastuussa kolmen henkilön pidätyksestä, jotka sittemmin kuolivat ollessaan pidätettyinä. Pidätettiin virasta elokuussa 2010 Iranin oikeuslaitoksen tutkittua hänen osuuttaan vaalien jälkeen hänen määräyksestään pidätettyjen kolmen miehen kuolemaan. Marraskuussa 2014 Iranin viranomaiset tunnustivat virallisesti Haddadin osallisuuden pidätettyjen kuolemiin. Iranilainen tuomioistuin vapautti hänet 19. elokuuta 2015 syytteistä, jotka liittyivät kolmen nuoren miehen kidutukseen ja kuolemaan Kahrizakin pidätyskeskuksessa vuonna 2009.

                           12.4.2011

                           23.

                           PIR-ABASSI Abbas

                           Rikosasioita käsittelevän jaoston tuomari. Entinen tuomari, Teheranin vallankumoustuomioistuin, 26. jaosto. Vastasi vaalien jälkeisistä oikeustapauksista. Määräsi epäoikeudenmukaisissa oikeudenkäynneissä pitkiä vankeusrangaistuksia ihmisoikeusaktivisteille ja on määrännyt useita kuolemantuomioita mielenosoittajille.

                           12.4.2011

                           25.

                           SALAVATI Abdolghassem

                           Tuomari, Teheranin vallankumoustuomioistuimen presidentti, 15. jaosto. Teheranin tuomioistuimen tuomari. Vastaa vaalien jälkeisistä oikeustapauksista. Johti kesällä 2009 käytyjä näytösoikeudenkäyntejä. Tuomitsi näytösoikeudenkäynneissä kuolemaan kaksi monarkistia. On määrännyt pitkiä vankeusrangaistuksia yli sadalle poliittiselle vangille, ihmisoikeusaktivistille ja mielenosoittajalle.

                           12.4.2011

                           33.

                           ABBASZADEH- MESHKINI, Mahmoud

                           Ihmisoikeusneuvoston sihteeri. Entinen Ilamin maakunnan kuvernööri. Entinen sisäasiainministeriön poliittinen johtaja. Vastasi poliittisia puolueita ja ryhmiä koskevan lain 10 artiklan mukaisen komitean päällikkönä mielenosoitusten ja muiden julkisten tapahtumien sallimisesta ja poliittisten puolueiden rekisteröinnistä.
                           Keskeytti vuonna 2010 kahden Mousaviin liittyvän reformistisen poliittisen puolueen toiminnan (Islamic Iran Participation Front ja Islamic Revolution Mujahedeen Organisation).
                           Kieltänyt vuodesta 2009 johdonmukaisesti ja jatkuvasti kaikki hallituksen vastaiset kokoontumiset eli perustuslaillisen oikeuden osoittaa mieltä, mikä on johtanut siihen, että rauhanomaisia mielenosoittajia on pidätetty kokoontumisvapautta koskevan oikeuden vastaisesti.
                           Kielsi vuonna 2009 myös oppositiolta luvan järjestää tilaisuuden niiden henkilöiden muistoksi, jotka on surmattu presidentinvaaleihin liittyvän vastustuksen vuoksi.

                           10.10.2011

                           35.

                           AKHARIAN Hassan

                           Karadjissa sijaitsevan Radjaishahrin vankilan osasto 1:n entinen vartija. Useat entiset vangit ovat kertoneet hänen syyllistyneen kidutukseen ja estäneen vankeja saamasta hoitoa. Yksi Radjaisharin vangeista on kertonut kaikkien vartijoiden pahoinpidelleen häntä ja Akharianin olleen asiasta täysin tietoinen. Lisäksi tiedetään ainakin yhden vangin, Mohsen Beikvandin, kuolleen Akharianin ollessa vartijana.

                           10.10.2011

                           36.

                           AVAEE Seyyed Ali-Reza (alias AVAEE Seyyed Alireza)

                           Erityistutkintaviraston johtaja. Heinäkuuhun 2016 saakka apulaissisäasiainministeri ja julkisen rekisterin päällikkö. Tuomareiden kurinpitotuomioistuimen neuvonantaja huhtikuusta 2014. Teheranin tuomioistuimen entinen presidentti. Teheranin tuomioistuimen presidenttinä syyllistynyt ihmisoikeusloukkauksiin, mielivaltaisiin pidätyksiin, vankien oikeuksien epäämiseen ja teloitusten lisäämiseen.

                           10.10.2011

                           38.

                           FIRUZABADI kenraalimajuri dr. Seyeed Hasan (alias FIRUZABADI kenrm dr. Seyed Hasan; FIROUZABADI kenrm dr. Seyyed Hasan, FIROUZABADI kenrm dr. Seyed Hassan)

                           Syntymäpaikka: Mashad.
                           Syntymäaika: 3.2.1951

                           Iranin asevoimien entisenä johtajana korkea-arvoisin sotilaskomentaja, johti kaikkia sotilasosastoja ja -toimintoja, myös islamilaista vallankumouskaartia (IRGC) ja poliisia. Hänen komentamansa joukot syyllistyivät raakoihin väkivaltaisuuksiin rauhanomaisia mielenosoittajia kohtaan ja massapidätyksiin.
                           Myös kansallisen turvallisuusneuvoston (SNCS) ja sovintoneuvoston jäsen.

                           10.10.2011

                           39.

                           GANJI Mostafa Barzegar

                           Qomin entinen yleinen syyttäjä. Ganjia ollaan todennäköisesti parhaillaan osoittamassa muihin tehtäviin. Vastuussa lukuisten rikoksesta epäiltyjen mielivaltaisesta pidättämisestä ja pahoinpitelystä Qomissa. Osallinen oikeusturvan vakavaan loukkaukseen, mikä on edistänyt kuolemanrangaistuksen ylenmääräistä ja kasvavaa käyttöä: teloitusten määrä on kasvanut jyrkästi vuoden alusta lähtien.

                           10.10.2011

                           40.

                           HABIBI Mohammad Reza

                           Oikeusministeriön päällikkö Yazdissa. Isfahanin entinen apulaissyyttäjä. Habibia ollaan todennäköisesti parhaillaan osoittamassa muihin tehtäviin. Osallisena oikeudenmukaisen oikeudenkäynnin epäämiseen pidätetyiltä. Esimerkiksi Abdollah Fathi teloitettiin toukokuussa 2011, koska Habibi ei välittänyt hänen oikeudestaan tulla kuulluksi tai mielenterveysongelmistaan maaliskuussa 2010 käydyn oikeudenkäynnin aikana. Näin ollen Habibi on osallisena oikeusturvan vakavaan loukkaukseen, mikä on edistänyt kuolemanrangaistuksen ylenmääräistä ja kasvavaa käyttöä ja teloitusten määrän jyrkkää kasvua vuoden 2011 alusta lähtien.

                           10.10.2011

                           41.

                           HEJAZI Mohammad

                           Syntymäpaikka: Ispahan
                           Syntymäaika: 1956

                           Kenraali Pasdaranissa. Hejazilla on ollut keskeinen rooli Iranin vihollisten pelottelussa ja uhkailemisessa sekä Irakin kurdikylien pommittamisessa. IRGC:n Sarollah-joukkojen entinen päällikkö Teheranissa ja entinen Basij-joukkojen päällikkö. Hän oli keskeisessä asemassa vaalien jälkeisissä mielenosoittajien vaientamistoimissa.

                           10.10.2011

                           46.

                           KAMALIAN Behrouz
                           (Alias: Hackers Brain)

                           Syntymäpaikka: Teheran
                           Syntymäaika: 1983

                           IRGC:hen kytkeytyvän Ashiyaneh-kyberryhmän päällikkö. Behrouz Kamalianin perustama Achiyaneh Digital Security on vastuussa sekä kotimaisiin hallituksen vastustajiin ja uudistusmielisiin että ulkomaisiin instituutioihin kohdistetuista laajamittaisista tietoverkkohyökkäyksistä. Revolutionary Guard's Cyber Defence Command 32 julkaisi 21.6.2009 internetsivuillaan vaalien jälkeisissä mielenosoituksissa otetuiksi väitettyjä valokuvia 26 ihmisen kasvoista, ja iranilaisia pyydettiin ”tunnistamaan mielenosoittajat”.

                           10.10.2011

                           49.

                           MALEKI Mojtaba

                           Oikeusministeriön apulaispäällikkö Khorasan-Razavin maakunnassa. Kermanshahin entinen syyttäjä. Malekilla on ollut rooli Iranissa annettavien kuolemantuomioiden määrän dramaattisessa kasvussa. Hän toimi esimerkiksi syyttäjänä tapauksessa, jossa seitsemän huumeiden salakuljetuksesta tuomittua vankia hirtettiin samana päivänä, 3.1. 2010 Kermanshahin keskusvankilassa.

                           10.10.2011

                           51.

                           SALARKIA Mahmoud

                           Teheranin ”Persepolis”-jalkapallokerhon entinen johtaja.

                           Teheranin kaupungin bensiini- ja liikennekomitean johtaja. Teheranin yleisen syyttäjän sijainen vankila-asioissa vuoden 2009 protestien vaientamisen yhteydessä.
                           Teheranin yleisen syyttäjän sijaisena hän oli välittömässä vastuussa useista viattomien, rauhanomaisten mielenosoittajien ja aktivistien pidätysmääräyksistä. Monista ihmisoikeuspuolustajien kertomuksista käy ilmi, että käytännössä kaikkia hänen määräyksestään vangittuja henkilöitä pidetään eripituisia aikoja eristysvankeudessa ilman oikeutta tavata asianajajaansa tai omaisiaan ja ilman syytettä, eli heitä pidetään kadoksissa. Usein heidän perheilleen ei ilmoiteta vangitsemisesta.

                           10.10.2011

                           53.

                           TALA Hossein (alias TALA Hosseyn)

                           Entinen Iranin parlamentin jäsen. Teheranin maakunnan entinen kenraalikuvernööri (”Farmandar”) syyskuuhun 2010 saakka. Hän oli vastuussa poliisivoimien väliintulosta ja niin ollen myös mielenosoitusten tukahduttamisesta. Palkittiin joulukuussa 2010 osallisuudestaan vaalien jälkeisiin tukahduttamistoimiin.

                           10.10.2011

                           56.

                           BAHRAMI Mohammad-Kazem

                           Hallintotuomioistuimen päällikkö. Osallistui rauhanomaisten mielenosoittajien vastaisiin tukahduttamistoimiin asevoimien oikeudellisen osaston johtajana.

                           10.10.2011

                           73.

                           FAHRADI Ali

                           Oikeudellisten asioiden tarkastuslaitoksen ja Teheranin oikeusministeriön julkisen tarkastusosaston apulaispäällikkö. Karajin syyttäjä. Vastuussa vakavista ihmisoikeusloukkauksista, mukaan lukien toimiminen syyttäjänä oikeudenkäynneissä, joissa määrätään kuolemanrangaistus Fahradin toimiessa syyttäjänä Karajin alueella on toteutettu suuri määrä teloituksia.

                           23.3.2012

                           74.

                           REZVANMA-NESH Ali

                           Karajin maakunnan apulaissyyttäjä, Alborzin alue. Vastuussa vakavista ihmisoikeusloukkauksista, mukaan lukien osallisuus alaikäisen teloitukseen.

                           23.3.2012

                           76.

                           SADEGHI Mohamed

                           Eversti ja IRGC:n teknisen ja verkkotiedustelun apulaispäällikkö. Vastuussa Pasradanissa esiintyvän järjestäytyneen rikollisuuden analysointi- ja torjuntakeskuksesta. Vastuussa verkkopäiväkirjanpitäjien/toimittajien pidätyksistä ja kidutuksesta.

                           23.3.2012

                           79.

                           RASHIDI AGHDAM, Ali Ashraf

                           Evinin vankilan entinen johtaja, nimitetty vuoden 2012 puolivälissä. Hänen nimittämisensä jälkeen vankilaolot ovat heikentyneet ja raporteissa viitataan vankien kaltoin kohtelun lisääntymiseen. Lokakuussa 2012 yhdeksän naispuolista vankia ryhtyi nälkälakkoon vastalauseeksi sille, että vanginvartijat rikkovat heidän oikeuksiaan ja kohtelevat heitä väkivaltaisesti.

                           12.3.2013

                           82.

                           SARAFRAZ, Mohammad (Dr.) (alias Haj-agha Sarafraz)

                           Syntymäpaikka: Teheran
                           Syntymäaika: n. 1963
                           Asuinpaikka: Teheran

                           Ylimmän kyberavaruusneuvoston jäsen. Iranin islamilaisen tasavallan yleisradioyhtiön (IRIB) entinen johtaja. IRIBin kansainvälisen osaston (World Service and Press TV) entisenä johtajana vastasi kaikista ohjelmia koskevista päätöksistä. Läheiset yhteydet valtion turvallisuusviranomaisiin. Hänen johdollaan Press TV on IRIBin rinnalla tehnyt yhteistyötä Iranin turvallisuuspalvelun ja syyttäjien kanssa ja lähettänyt vangituilta, mukaan lukien iranilais-kanadalaiselta toimittajalta ja elokuvantekijältä Maziar Baharilta, pakottamalla saatuja tunnustuksia viikko-ohjelmassa ”Iran Today”. Ison-Britannian riippumaton radio- ja tv-alan sääntelyviranomainen OFCOM antoi Press TV:lle 100 000  punnan sakon Baharin tunnustuksen lähettämisestä vuonna 2011. Tunnustus oli kuvattu vankilassa Baharin ollessa pakkotoimien kohteena. Sarafraz on näin ollen loukannut oikeutta oikeudenmukaiseen ja puolueettomaan oikeudenkäyntiin.

                           12.3.2013

                           86.

                           MUSAVI- TABAR, Seyyed Reza

                           Shirazin vallankumouksellisen syyttäjälaitoksen entinen johtaja. Vastuussa poliittisten aktivistien, toimittajien, ihmisoikeuksien puolustajien, bahaiden ja mielipidevankien laittomista pidätyksistä ja pahoinpitelystä. Heitä on ahdisteltu, kidutettu ja kuulusteltu, eikä heille ole myönnetty asianajajaa eikä asianmukaista oikeudenkäyntiä. Musavi-Tabar allekirjoitti oikeuden päätöksiä pahamaineisessa pidätyskeskuksessa nro 100 (miesvankila), mukaan lukien määräys pitää naispuolinen bahai-vanki Raha Sabet kolmen vuoden ajan erityssellissä.

                           12.3.2013”


title: Komission täytäntöönpanoasetus (EU) N:o 558/2011, annettu 9 päivänä kesäkuuta 2011 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               10.6.2011

               FI

               Euroopan unionin virallinen lehti

               L 151/3

         KOMISSION TÄYTÄNTÖÖNPANOASETUS (EU) N:o 558/2011,
   annettu 9 päivänä kesäkuuta 2011,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetusten (EY) N:o 2200/96, (EY) N:o 2201/96 ja (EY) N:o 1182/2007 soveltamissäännöistä hedelmä- ja vihannesalalla 21 päivänä joulukuuta 2007 annetun komission asetuksen (EY) N:o 1580/2007 (2) ja erityisesti sen 138 artiklan 1 kohdan,
   sekä katsoo seuraavaa:
   Asetuksessa (EY) N:o 1580/2007 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XV olevassa A osassa luetelluille tuotteille ja ajanjaksoille,
   ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 1580/2007 138 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan 10 päivänä kesäkuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä kesäkuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 350, 31.12.2007, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  90,3

                  TR

                  107,0

                  ZZ

                  98,7

                  0707 00 05

                  TR

                  100,7

                  ZZ

                  100,7

                  0709 90 70

                  TR

                  124,0

                  ZZ

                  124,0

                  0805 50 10

                  AR

                  75,5

                  BR

                  36,6

                  TR

                  63,4

                  ZA

                  176,3

                  ZZ

                  88,0

                  0808 10 80

                  AR

                  79,2

                  BR

                  77,5

                  CL

                  85,5

                  CN

                  88,5

                  NZ

                  109,7

                  US

                  176,9

                  UY

                  50,2

                  ZA

                  89,5

                  ZZ

                  94,6

                  0809 10 00

                  TR

                  135,3

                  ZZ

                  135,3

                  0809 20 95

                  TR

                  392,6

                  XS

                  175,4

                  ZZ

                  284,0

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Neuvoston täytäntöönpanoasetus (EU) 2015/1485, annettu 2 päivänä syyskuuta 2015, rajoittavista toimenpiteistä Keski-Afrikan tasavallan tilanteen huomioon ottamiseksi annetun asetuksen (EU) N:o 224/2014 17 artiklan 1 kohdan täytäntöönpanosta

text:
               3.9.2015

               FI

               Euroopan unionin virallinen lehti

               L 229/1

         NEUVOSTON TÄYTÄNTÖÖNPANOASETUS (EU) 2015/1485,
   annettu 2 päivänä syyskuuta 2015,
   rajoittavista toimenpiteistä Keski-Afrikan tasavallan tilanteen huomioon ottamiseksi annetun asetuksen (EU) N:o 224/2014 17 artiklan 1 kohdan täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rajoittavista toimenpiteistä Keski-Afrikan tasavallan tilanteen huomioon ottamiseksi 10 päivänä maaliskuuta 2014 annetun neuvoston asetuksen (EU) N:o 224/2014 (1) ja erityisesti sen 17 artiklan 1 kohdan,
   sekä katsoo seuraavaa:

               (1)

               Neuvosto hyväksyi 10 päivänä maaliskuuta 2014 asetuksen (EU) N:o 224/2014.

               (2)

               Yhdistyneiden kansakuntien turvallisuusneuvoston päätöslauselman 2127 (2013) nojalla perustettu pakotekomitea lisäsi 20 päivänä elokuuta 2015 kolme henkilöä ja yhden yhteisön luetteloon henkilöistä ja yhteisöstä, joihin kohdistetaan päätöslauselman 2134 (2014) 30 ja 32 kohdassa määrättyjä toimenpiteitä.

               (3)

               Sen vuoksi asetuksen (EU) N:o 224/2014 liite I olisi muutettava tämän mukaisesti,

         ON HYVÄKSYNYT TÄMÄN ASETUKSEN:
   1 artikla
   Lisätään tämän asetuksen liitteessä luetellut henkilöt ja yhteisö asetuksen (EU) N:o 224/2014 liitteessä I olevaan luetteloon.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä syyskuuta 2015.

            Neuvoston puolesta

            Puheenjohtaja

         J. ASSELBORN

      (1)  EUVL L 70, 11.3.2014, s. 1.

      LIITE

         1 artiklassa tarkoitetut henkilöt ja yhteisöt

      A.   Henkilöt

                  4.

                  Alfred YEKATOM (alias: a) Alfred Yekatom Saragba b) Alfred Ekatom c) Alfred Saragba d) Colonel Rombhot e) Colonel Rambo f) Colonel Rambot g) Colonel Rombot h) Colonel Romboh)
                  Nimitys: Keski-Afrikan tasavallan asevoimien (Forces Armées Centrafricaines, FACA) alikersantti
                  Syntymäaika: 23. kesäkuuta 1976
                  Syntymäpaikka: Keski-Afrikan tasavalta
                  Kansalaisuus: Keski-Afrikan tasavallan kansalainen
                  Osoite: a) Mbaiki, Lobayen prefektuuri, Keski-Afrikan tasavalta (Puh. +236 72 15 47 07/+236 75 09 43 41) b) Bimbo, Ombella-Mpokon prefektuuri, Keski-Afrikan tasavalta (entinen osoite)
                  Muita tietoja: On johtanut suurta aseistettua puolisotilaallista joukkoa. Isän (adoptioisän) nimi on Ekatom Saragba (alias Yekatom Saragba). Veli Yves Saragba on anti-balaka -joukkojen komentaja Batalimossa Lobayen prefektuurissa ja entinen FACA:n sotilas. Fyysinen kuvaus: silmien väri: musta; hiusten väri: voimakas; ihonväri: musta; pituus: 170 cm; paino 100 kg. Valokuva saatavilla liitettäväksi Interpolin ilmoitukseen YK:n turvallisuusneuvoston pakotteista.
                  Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
                  Alfred Yekatom merkittiin luetteloon 20. elokuuta 2015 päätöslauselman 2196 (2015) 11 kohdan nojalla, koska hän osallistuu Keski-Afrikan tasavallan rauhaa, vakautta ja turvallisuutta heikentäviin toimiin tai tukee niitä, mukaan lukien toimet, jotka uhkaavat tai rikkovat siirtymäkauden sopimuksia tai uhkaavat tai estävät poliittista siirtymäprosessia, mukaan lukien siirtymistä kohti vapaita ja oikeudenmukaisia demokraattisia vaaleja, tai jotka lietsovat väkivaltaa.

                     Lisätiedot:

                  Alfred Yekatom alias Colonel Rombhot on anti-balaka -liikkeeseen kuuluvan puolisotilaallisen joukon (eteläinen anti-balaka) johtajia. Hän on toiminut Keski-Afrikan tasavallan asevoimien (Forces Armées Centrafricaines, FACA) alikersanttina.
                  Yekatom on osallistunut Keski-Afrikan tasavallan rauhaa, vakautta ja turvallisuutta heikentäviin toimiin ja tukenut niitä, mukaan lukien toimet, jotka uhkaavat siirtymäkauden sopimuksia ja poliittista siirtymäprosessia. Yekatom on johtanut suurta aseistettua puolisotilaallista joukkoa, joka on toiminut PK9-alueella Banguissa ja Bimbon (Ombella-Mbokon prefektuuri), Cekian, Pissan ja Mbaïkin (Lobayen prefektuurin pääkaupunki) kaupungeissa. Hän oli perustanut esikuntansa Batalimossa sijaitsevaan metsään.
                  Yekatom on käyttänyt suoraa määräysvaltaa yli kymmenessä tarkastuspisteessä, joissa on toiminut keskimäärin kymmenen aseistettuihin puolisotilaallisiin joukkoihin kuuluvaa, armeijan univormuihin pukeutunutta, muun muassa rynnäkkökiväärein aseistautunutta henkilöä Bimbon ja Banguin välisen tärkeimmän sillan ja Mbaïkin (Lobayen prefektuuri) välillä sekä Pissan ja Batalimon välillä (Kongon tasavallan rajan läheisyydessä), keräten perusteettomia maksuja yksityisajoneuvoilta ja moottoripyöriltä, matkustajia kuljettavilta pakettiautoilta ja kuorma-autoilta, jotka vievät puutavaraa Kameruniin ja Tšadiin, sekä Oubangui-joella liikennöiviltä veneiltä. Yekatomin on nähty itse keräävän osan näistä perusteettomista maksuista. Yekatomin ja hänen puolisotilaallisten joukkojensa on myös kerrottu surmanneen siviilejä.

                  5.

                  Habib SOUSSOU (alias: Soussou Abib)
                  Nimitys: a) Anti-balaka -joukkojen koordinaattori Lobayen prefektuurissa b) Keski-Afrikan tasavallan asevoimien (FACA) alikersantti
                  Syntymäaika: 13. maaliskuuta 1980
                  Syntymäpaikka: Boda, Keski-Afrikan tasavalta
                  Kansalaisuus: Keski-Afrikan tasavallan kansalainen Osoite: Boda, Keski-Afrikan tasavalta (Puh. +236 72198628)
                  Muita tietoja: Nimitetty 11. huhtikuuta 2014 Bodan alueen komentajaksi (COMZONE) ja 28. kesäkuuta 2014 koko Lobayen prefektuurin komentajaksi. Humanitaarisiin järjestöihin ja avustustyöntekijöihin kohdennetut tappoiskut, selkkaukset ja muut iskut ovat hänen komennossaan jatkuneet. Fyysinen kuvaus: silmien väri: ruskea; hiusten väri: musta; pituus: 160 cm; paino: 60 kg. Valokuva saatavilla liitettäväksi Interpolin ilmoitukseen YK:n turvallisuusneuvoston pakotteista.
                  Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
                  Habib Soussou merkittiin luetteloon 20. elokuuta 2015 päätöslauselman 2196 (2015) 11 kohdan ja 12 kohdan b ja e alakohdan nojalla, koska hän osallistuu Keski-Afrikan tasavallan rauhaa, vakautta ja turvallisuutta heikentäviin toimiin tai tukee niitä, mukaan lukien toimet, jotka uhkaavat tai rikkovat siirtymäkauden sopimuksia tai uhkaavat tai estävät poliittista siirtymäprosessia, mukaan lukien siirtymistä kohti vapaita ja oikeudenmukaisia demokraattisia vaaleja, tai jotka lietsovat väkivaltaa; ja osallistuu tapauksen mukaan kansainvälisen ihmisoikeuslainsäädännön tai kansainvälisen humanitaarisen oikeuden vastaisten toimien tai ihmisoikeusloukkausten suunnitteluun, johtamiseen tai toteuttamiseen Keski-Afrikan tasavallassa, mukaan lukien toimet, joihin sisältyy seksuaalista väkivaltaa tai jotka kohdistuvat siviilihenkilöihin, sekä etnisiin tai uskonnollisiin syihin perustuvat tai kouluihin ja sairaaloihin kohdistuvat hyökkäykset sekä kaappaukset ja pakkosiirrot; ja estää humanitaarisen avun toimittamista Keski-Afrikan tasavaltaan tai humanitaarisen avun saantia tai jakelua Keski-Afrikan tasavallassa.

                     Lisätiedot:

                  Habib Soussou nimitettiin 11. huhtikuuta 2014 Bodan alueen anti-balaka -joukkojen komentajaksi (COMZONE), ja hän on väittämänsä mukaan ollut sen vuoksi vastuussa kyseisen alueen turvallisuudesta. Anti-balaka -joukkojen pääkoordinaattori Patrice Edouard Ngaïssona nimitti Habib Soussoun 28. kesäkuuta 2014 Bodan kaupungin aluekoordinaattoriksi 11. huhtikuuta 2014 alkaen ja koko Lobayen prefektuurin koordinaattoriksi 28. kesäkuuta 2014 alkaen. Humanitaarisiin järjestöihin ja avustustyöntekijöihin kohdennettuja tappoiskuja, selkkauksia ja muita iskuja on toteutettu viikoittain alueilla, joilla Soussou toimii anti-balaka -joukkojen komentajana tai koordinaattorina. Soussou ja näillä alueilla toimivat anti-balaka -joukot ovat kohdistaneet tai uhanneet kohdistaa hyökkäyksiä myös siviileihin.

                  6.

                  Oumar YOUNOUS (alias: a) Omar Younous b) Oumar Sodiam c) Oumar Younous M'Betibangui)
                  Nimitys: Entinen Sélékan kenraali
                  Kansalaisuus: Sudanin kansalainen
                  Osoite: a) Bria, Keski-Afrikan tasavalta (Puh. +236 75507560) b) Birao, Keski-Afrikan tasavalta c) Tullus, Etelä-Darfur, Sudan (entinen osoite)
                  Muita tietoja: Timanttien salakuljettaja, Séléka-joukkojen kolmen tähden kenraali ja Keski-Afrikan tasavallan entisen väliaikaisen presidentin Michel Djotodian läheinen uskottu. Fyysinen kuvaus: hiusten väri: musta; pituus: 180 cm; kuuluu Fulanin etniseen ryhmään. Valokuva saatavilla liitettäväksi Interpolin ilmoitukseen YK:n turvallisuusneuvoston pakotteista.
                  Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
                  Oumar Younous merkittiin luetteloon 20. elokuuta 2015 päätöslauselman 2196 (2015) 11 kohdan ja 12 kohdan d alakohdan nojalla, koska hän osallistuu Keski-Afrikan tasavallan rauhaa, vakautta ja turvallisuutta heikentäviin toimiin tai tukee niitä, mukaan lukien toimet, jotka uhkaavat tai rikkovat siirtymäkauden sopimuksia tai uhkaavat tai estävät poliittista siirtymäprosessia, mukaan lukien siirtymistä kohti vapaita ja oikeudenmukaisia demokraattisia vaaleja, tai jotka lietsovat väkivaltaa; ja tukee aseellisia ryhmittymiä tai rikollisverkostoja Keski-Afrikan tasavallassa tai sieltä käsin tapahtuvalla luonnonvarojen, mukaan lukien timanttien, kullan sekä luonnonvaraisten eläinten ja kasvien ja niistä saatavien tuotteiden, laittomalla hyväksikäytöllä tai kaupalla.

                     Lisätiedot:

                  Oumar Younous on entisen Sélékan kenraalina ja timanttien salakuljettajana tukenut erästä aseellista ryhmittymää Keski-Afrikan tasavallassa luonnonvarojen, mukaan lukien timanttien, laittomalla hyväksikäytöllä ja kaupalla.
                  Oumar Younous, joka toimi aiemmin SODIAM-nimisen timanttien hankintayhtiön autonkuljettajana, liittyi lokakuussa 2008 kapinallisryhmään nimeltä Mouvement des Libérateurs Centrafricains pour la Justice (MLCJ). Joulukuussa 2013 Oumar Younousin todettiin olevan Séléka-joukkojen kolmen tähden kenraali ja väliaikaisen presidentin Michel Djotodian läheinen uskottu.
                  Younous osallistuu Briasta ja Sam Ouandjasta Sudaniin suuntautuvaan timanttien kauppaan. Tietolähteiden mukaan Oumar Younous on osallistunut Briaan kätkettyjen timanttipakettien noutamiseen ja niiden viemiseen Sudaniin myytäväksi.

            В.   Yhteisöt

                  1.

                  BUREAU D'ACHAT DE DIAMANT EN CENTRAFRIQUE/KARDIAM
                  (Alias: a) BADICA/KRDIAM b) KARDIAM)
                  Osoite: a) BP 333, Bangui, Keski-Afrikan tasavalta (Puh. +32 3 2310521, faksi +32 3 2331839, sähköposti: kardiam.bvba@skvnet·be: verkkosivusto: www.groupeabdoulkarim.com) b) Antwerpen, Belgia
                  Muita tietoja: Johtaja Abdoul-Karim Dan-Azoumi 12. joulukuuta 1986 alkaen ja Aboubaliasr Mahamat 1. tammikuuta 2005 alkaen. Sivuliikkeitä ovat MINAiR ja SOFIA TP (Douala, Kamerun).
                  Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
                  Bureau d'achat de Diamant en Centrafrique/KARDIAM merkittiin luetteloon 20. elokuuta 2015 päätöslauselman 2196 (2015) 12 kohdan d alakohdan nojalla, koska se tukee aseellisia ryhmittymiä tai rikollisverkostoja Keski-Afrikan tasavallassa tai sieltä käsin tapahtuvalla luonnonvarojen, mukaan lukien timanttien, kullan sekä luonnonvaraisten eläinten ja kasvien ja niistä saatavien tuotteiden, laittomalla hyväksikäytöllä tai kaupalla.

                     Lisätiedot:

                  BADICA/KARDIAM on tukenut Keski-Afrikan tasavallassa aseellisia ryhmittymiä, kuten entistä Sélékaa ja anti-balaka -joukkoja, luonnonvarojen, mukaan lukien timanttien ja kullan laittomalla hyväksikäytöllä ja kaupalla.

                     Bureau d'Achat de Diamant en Centrafrique (BADICA) jatkoi vuonna 2014 timanttien hankintaa Keski-Afrikan tasavallan itäosassa sijaitsevista Briasta ja Sam-Ouandjasta (Haute-Kotton prefektuuri), jossa entiset Sélékan joukot perivät maksuja timantteja kuljettavilta ilma-aluksilta ja suojelurahaa timanttien toimittajilta. Monet BADICAn Briassa ja Sam-Ouandjassa toimivat alihankkijat ovat läheisessä yhteydessä entisen Sélékan komentajiin.
                  Belgian viranomaiset takavarikoivat toukokuussa 2014 kaksi timanttilähetystä, jotka oli lähetetty Antwerpenissa sijaitsevaan BADICAn edustustoon, joka on rekisteröity Belgiassa virallisesti nimellä KARDIAM. Timanttialan asiantuntijat arvioivat, että takavarikoidut timantit ovat suurella todennäköisyydellä peräisin Keski-Afrikasta ja että ne ovat ominaisuuksiensa perusteella tyypillisiä Sam-Ouandjan ja Brian sekä maan lounaisosassa sijaitsevan Nolan (Sangha Mbaérén prefektuuri) alueelle.
                  Kauppiaat, jotka ovat hankkineet Keski-Afrikan tasavallasta, myös maan länsiosista, laittomasti ulkomaan markkinoille kuljetettuja timantteja, ovat toimineet BADICAn lukuun Kamerunissa.
                  BADICA vei toukokuussa 2014 ulkomaille myös kultaa, joka oli tuotettu Yalokéssa (Ombella-Mpoko), jossa kultakaivokset joutuivat Sélékan hallintaan helmikuuhun 2014 saakka, jolloin anti-balaka -joukot ottivat vallan.


title: Komission täytäntöönpanoasetus (EU) N:o 742/2011, annettu 27 päivänä heinäkuuta 2011 , riisiä koskevien tuontitodistusten myöntämisestä asetuksella (EY) N:o 327/98 avattujen tariffikiintiöiden mukaisesti heinäkuun 2011 osakaudella

text:
               28.7.2011

               FI

               Euroopan unionin virallinen lehti

               L 196/13

         KOMISSION TÄYTÄNTÖÖNPANOASETUS (EU) N:o 742/2011,
   annettu 27 päivänä heinäkuuta 2011,
   riisiä koskevien tuontitodistusten myöntämisestä asetuksella (EY) N:o 327/98 avattujen tariffikiintiöiden mukaisesti heinäkuun 2011 osakaudella
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä 31 päivänä elokuuta 2006 annetun komission asetuksen (EY) N:o 1301/2006 (2) ja erityisesti sen 7 artiklan 2 kohdan,
   ottaa huomioon riisin ja rikotun riisin tuontia koskevien tiettyjen tariffikiintiöiden avaamisesta ja hallinnoinnista 10 päivänä helmikuuta 1998 annetun komission asetuksen (EY) N:o 327/98 (3) ja erityisesti sen 5 artiklan ensimmäisen alakohdan,
   sekä katsoo seuraavaa:

               (1)

               Asetuksella (EY) N:o 327/98 avataan eräitä riisin ja rikkoutuneiden riisinjyvien tuontitariffikiintiöitä, jotka on jaettu alkuperämaittain ja useaan osakauteen mainitun asetuksen liitteen IX mukaisesti, ja vahvistetaan niiden hallinnointitapa.

               (2)

               Heinäkuun osakausi on kolmas osakausi asetuksen (EY) N:o 327/98 1 artiklan 1 kohdan a alakohdassa säädetyn kiintiön osalta ja toinen osakausi mainitun kohdan b, c ja d alakohdassa säädettyjen kiintiöiden osalta.

               (3)

               Asetuksen (EY) N:o 327/98 8 artiklan a alakohdan mukaisesti tehdyn ilmoituksen perusteella mainitun asetuksen 4 artiklan 1 kohdan mukaisesti heinäkuun 2011 ensimmäisten 10 työpäivän aikana kiintiöitä, joiden järjestysnumerot ovat 09.4154 ja 09.4116, varten jätetyt hakemukset koskevat määrää, joka on suurempi kuin käytettävissä oleva määrä. Sen vuoksi olisi määritettävä, missä määrin tuontitodistuksia voidaan myöntää, ja vahvistettava kyseisten kiintiöiden osalta haettuihin määriin sovellettava jakokerroin.

               (4)

               Edellä mainitun ilmoituksen perusteella asetuksen (EY) N:o 327/98 4 artiklan 1 kohdan mukaisesti heinäkuun 2011 ensimmäisten 10 työpäivän aikana kiintiöitä, joiden järjestysnumerot ovat 09.4127, 09.4128, 09.4129, 09.4148, 09.4149, 09.4150, 09.4152 ja 09.4153, varten jätetyt hakemukset koskevat määrää, joka on pienempi kuin käytettävissä oleva määrä.

               (5)

               Sen vuoksi olisi vahvistettava seuraavalla kiintiöosakaudella kiintiöissä, joiden järjestysnumerot ovat 09.4127, 09.4128, 09.4129, 09.4130, 09.4148, 09.4112, 09.4116, 09.4117, 09.4118, 09.4119 ja 09.4166, käytettävissä olevat kokonaismäärät asetuksen (EY) N:o 327/98 5 artiklan ensimmäisen alakohdan mukaisesti,

               (6)

               Tuontitodistusten myöntämismenettelyn tehokkaan hallinnoinnin varmistamiseksi tämän asetuksen olisi tultava voimaan välittömästi sen jälkeen, kun se on julkaistu,

         ON ANTANUT TÄMÄN ASETUKSEN:
   1 artikla
   1.   Asetuksessa (EY) N:o 327/98 tarkoitettuihin kiintiöihin, joiden järjestysnumerot ovat 09.4154 ja 09.4166, kuuluvaa riisiä varten heinäkuun 2011 ensimmäisten 10 työpäivän aikana jätettyjen tuontitodistushakemusten perusteella myönnetään todistuksia siten, että haettuihin määriin sovelletaan tämän asetuksen liitteessä vahvistettuja jakokertoimia.
   2.   Asetuksessa (EY) N:o 327/98 tarkoitettujen kiintiöiden, joiden järjestysnumerot ovat 09.4127, 09.4128, 09.4129, 09.4130, 09.4148, 09.4112, 09.4116, 09.4117, 09.4118, 09.4119 ja 09.4166, mukaisesti seuraavalla kiintiöosakaudella käytettävissä olevat kokonaismäärät vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä heinäkuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 238, 1.9.2006, s. 13.

      (3)  EYVL L 37, 11.2.1998, s. 5.

      LIITE

         Heinäkuun 2011 osakaudella jaettavat määrät ja seuraavalla osakaudella käytettävissä olevat määrät asetuksen (EY) N:o 327/98 mukaisesti

                  a)

                  Asetuksen (EY) N:o 327/98 1 artiklan 1 kohdan a alakohdassa säädetty CN-koodiin 1006 30 kuuluvan kokonaan tai osittain hiotun riisin kiintiö:

                              Alkuperä

                              Järjestysnumero

                              Heinäkuun 2011 osakauden jakokerroin

                              Syyskuun 2011 osakaudella käytettävissä olevat kokonaismäärät
                              (kg)

                              Amerikan yhdysvallat

                              09.4127

                              — (1)

                              7 298 505

                              Thaimaa

                              09.4128

                              — (1)

                              2 448 174

                              Australia

                              09.4129

                              — (1)

                              605 300

                              Muut alkuperät

                              09.4130

                              — (2)

                              538

                  b)

                  Asetuksen (EY) N:o 327/98 1 artiklan 1 kohdan b alakohdassa säädetty CN-koodiin 1006 20 kuuluvan esikuoritun riisin kiintiö:

                              Alkuperä

                              Järjestysnumero

                              Heinäkuun 2011 osakauden jakokerroin

                              Lokakuun 2011 osakaudella käytettävissä olevat kokonaismäärät
                              (kg)

                              Kaikki maat

                              09.4148

                              — (3)

                              1 536 000

                  c)

                  Asetuksen (EY) N:o 327/98 1 artiklan 1 kohdan c alakohdassa säädetty CN-koodiin 1006 40 kuuluvien rikkoutuneiden riisinjyvien kiintiö:

                              Alkuperä

                              Järjestysnumero

                              Heinäkuun 2011 osakauden jakokerroin

                              Thaimaa

                              09.4149

                              — (4)

                              Australia

                              09.4150

                              — (5)

                              Guyana

                              09.4152

                              — (5)

                              Amerikan yhdysvallat

                              09.4153

                              — (4)

                              Muut alkuperät

                              09.4154

                              6,553804 %

                  d)

                  Asetuksen (EY) N:o 327/98 1 artiklan 1 kohdan d alakohdassa säädetty CN-koodiin 1006 30 kuuluvan osittain tai kokonaan hiotun riisin kiintiö:

                              Alkuperä

                              Järjestysnumero

                              Heinäkuun 2011 osakauden jakokerroin

                              Syyskuun 2011 osakaudella käytettävissä olevat kokonaismäärät
                              (kg)

                              Thaimaa

                              09.4112

                              — (6)

                              14 181

                              Amerikan yhdysvallat

                              09.4116

                              — (6)

                              339

                              Intia

                              09.4117

                              — (6)

                              17 040

                              Pakistan

                              09.4118

                              — (6)

                              531

                              Muut alkuperät

                              09.4119

                              — (6)

                              2 897

                              Kaikki maat

                              09.4166

                              0,84246 %

                              0

         (1)  Hakemuksissa olevat määrät ovat pienempiä tai yhtä suuria kuin käytettävissä olevat määrät; kaikki hakemukset voidaan näin ollen hyväksyä.

         (2)  Tälle osakaudelle ei ole enää käytettävissä olevia määriä.

         (3)  Hakemuksissa olevat määrät ovat pienempiä tai yhtä suuria kuin käytettävissä olevat määrät; kaikki hakemukset voidaan näin ollen hyväksyä.

         (4)  Hakemuksissa olevat määrät ovat pienempiä tai yhtä suuria kuin käytettävissä olevat määrät; kaikki hakemukset voidaan näin ollen hyväksyä.

         (5)  Tällä osakaudella ei sovelleta jakokerrointa; komissiolle ei ole toimitettu todistushakemuksia.

         (6)  Tälle osakaudelle ei ole enää käytettävissä olevia määriä.


title: Komission täytäntöönpanoasetus (EU) N:o 523/2011, annettu 26 päivänä toukokuuta 2011 , asetuksessa (EU) N:o 867/2010 markkinointivuodeksi 2010/11 vahvistettujen sokerialan tiettyjen tuotteiden edustavien hintojen ja niiden tuonnissa sovellettavien lisätullien muuttamisesta

text:
               27.5.2011

               FI

               Euroopan unionin virallinen lehti

               L 140/52

         KOMISSION TÄYTÄNTÖÖNPANOASETUS (EU) N:o 523/2011,
   annettu 26 päivänä toukokuuta 2011,
   asetuksessa (EU) N:o 867/2010 markkinointivuodeksi 2010/11 vahvistettujen sokerialan tiettyjen tuotteiden edustavien hintojen ja niiden tuonnissa sovellettavien lisätullien muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 318/2006 soveltamista koskevista yksityiskohtaisista säännöistä vilja-alan tuontitullien osalta 30 päivänä kesäkuuta 2006 annetun komission asetuksen (EY) N:o 951/2006 (2) ja erityisesti sen 36 artiklan 2 kohdan toisen alakohdan toisen virkkeen,
   sekä katsoo seuraavaa:

               (1)

               Valkoisen sokerin, raakasokerin ja eräiden siirappien edustavien hintojen sekä niiden tuonnissa sovellettavien lisätullien määrät markkinointivuodeksi 2010/11 on vahvistettu komission asetuksessa (EU) N:o 867/2010 (3). Kyseiset hinnat ja tullien määrät on viimeksi muutettu komission asetuksella (EU) N:o 487/2011 (4).

               (2)

               Komissiolla tällä hetkellä käytettävissä olevien tietojen perusteella kyseisiä määriä olisi muutettava asetuksessa (EY) N:o 951/2006 säädettyjen sääntöjen mukaisesti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 951/2006 36 artiklassa tarkoitettujen tuotteiden asetuksessa (EU) N:o 867/2010 markkinointivuodeksi 2010/11 vahvistetut edustavat hinnat ja tuonnissa sovellettavat lisätullit ja esitetään ne tämän asetuksen liitteessä.
   2 artikla
   Tämä asetus tulee voimaan 27 päivänä toukokuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä toukokuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 178, 1.7.2006, s. 24.

      (3)  EUVL L 259, 1.10.2010, s. 3.

      (4)  EUVL L 133, 20.5.2011, s. 10.

      LIITE

         Valkoisen sokerin, raakasokerin ja CN-koodiin 1702 90 95 kuuluvien tuotteiden edustavien hintojen ja tuonnissa sovellettavien lisätullien muutetut määrät, joita sovelletaan 27 päivästä toukokuuta 2011

                  (EUR)

                  CN-koodi

                  Edustava hinta 100 nettokilogrammalta tuotetta

                  Lisätulli 100 nettokilogrammalta tuotetta

                  1701 11 10 (1)

                  44,73

                  0,00

                  1701 11 90 (1)

                  44,73

                  1,49

                  1701 12 10 (1)

                  44,73

                  0,00

                  1701 12 90 (1)

                  44,73

                  1,19

                  1701 91 00 (2)

                  46,13

                  3,63

                  1701 99 10 (2)

                  46,13

                  0,50

                  1701 99 90 (2)

                  46,13

                  0,50

                  1702 90 95 (3)

                  0,46

                  0,24

         (1)  Vahvistetaan asetuksen (EY) N:o 1234/2007 liitteessä IV olevassa III kohdassa määritellylle vakiolaadulle.

         (2)  Vahvistetaan asetuksen (EY) N:o 1234/2007 liitteessä IV olevassa II kohdassa määritellylle vakiolaadulle.

         (3)  Vahvistetaan yhden prosentin sakkaroosipitoisuudelle.


title: Komission täytäntöönpanoasetus (EU) 2016/1853, annettu 19 päivänä lokakuuta 2016, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               20.10.2016

               FI

               Euroopan unionin virallinen lehti

               L 284/15

         KOMISSION TÄYTÄNTÖÖNPANOASETUS (EU) 2016/1853,
   annettu 19 päivänä lokakuuta 2016,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä lokakuuta 2016.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  132,9

                  ZZ

                  132,9

                  0707 00 05

                  TR

                  149,8

                  ZZ

                  149,8

                  0709 93 10

                  TR

                  140,1

                  ZZ

                  140,1

                  0805 50 10

                  AR

                  89,1

                  CL

                  113,9

                  IL

                  72,6

                  TR

                  104,9

                  UY

                  36,5

                  ZA

                  67,5

                  ZZ

                  80,8

                  0806 10 10

                  BR

                  289,7

                  EG

                  169,2

                  TR

                  150,3

                  ZZ

                  203,1

                  0808 10 80

                  AU

                  237,5

                  BR

                  124,9

                  CL

                  147,1

                  NZ

                  138,8

                  ZA

                  129,4

                  ZZ

                  155,5

                  0808 30 90

                  CN

                  58,1

                  TR

                  154,5

                  ZZ

                  106,3

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 503/2014, annettu 8 päivänä toukokuuta 2014 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisen muutoksen hyväksymisestä (Muscat du Ventoux (SAN))

text:
               16.5.2014

               FI

               Euroopan unionin virallinen lehti

               L 145/22

         KOMISSION TÄYTÄNTÖÖNPANOASETUS (EU) N:o 503/2014,
   annettu 8 päivänä toukokuuta 2014,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisen muutoksen hyväksymisestä (Muscat du Ventoux (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 53 artiklan 2 kohdan toisen alakohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koskee komission asetuksen (EY) N:o 378/1999 (2) nojalla rekisteröidyn suojatun alkuperänimityksen ”Muscat du Ventoux” eritelmän muutoksen hyväksymistä.

               (2)

               Hakemuksen tarkoituksena on muuttaa eritelmää täsmentämällä tuotteen kuvausta, maantieteellisen alueen määrittelyä, alkuperätodisteita, tuotantomenetelmää, merkintöjä, kansallisia vaatimuksia, nimityksen valvonnasta vastaavien elinten sekä ryhmittymän yhteystietoja, sekä poistamalla vaatimus tuotteen pakkaamisesta määritellyllä alueella.

               (3)

               Komissio on tarkastellut kyseessä olevan muutoksen ja katsonut sen olevan perusteltu. Koska muutos on asetuksen (EU) N:o 1151/2012 53 artiklan 2 kohdan kolmannen alakohdan mukaisesti vähäinen, komissio voi hyväksyä sen ilman kyseisen asetuksen 50–52 artiklassa vahvistettua menettelyä,

         ON HYVÄKSYNYT TÄMÄN ASETUKSEN:
   1 artikla
   Muutetaan suojatun alkuperänimityksen ”Muscat du Ventoux” eritelmä tämän asetuksen liitteen I mukaisesti.
   2 artikla
   Konsolidoitu yhtenäinen asiakirja, joka sisältää eritelmän tärkeimmät kohdat, on tämän asetuksen liitteessä II.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä toukokuuta 2014.

            Komission puolesta,

            puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 12.6.2007, s. 1.

      (2)  EYVL L 46, 20.2.1999, s. 13.

      LIITE I
      Hyväksytään suojatun alkuperänimityksen ”Muscat du Ventoux” eritelmän muutos seuraavasti:
      1.   Tuotteen kuvaus

      Tuotteen kuvausta on täydennetty kansallisilla säännöksillä, joissa kuvataan suojattu alkuperänimitys ”Muscat du Ventoux” ja määritellään erityisesti nimitykseen liittyvät analyyttiset ominaisuudet (refraktometriluku, sokeri-happosuhde) sekä rypäleiden ominaisuudet (muoto, vähimmäispaino). Nämä tiedot esitettiin jo unionissa rekisteröidyn eritelmän tuotantomenetelmää koskevassa kohdassa.
      2.   Maantieteellisen alueen rajaus

      Tässä kohdassa luetellaan vaiheet, jotka on tuotantomenetelmää koskevien säännösten mukaan pakollisesti toteutettava maantieteellisellä alueella.
      Eritelmässä esitetty maantieteellisen alueen muodostavien kuntien luettelo perustuu suojatusta alkuperänimityksestä 22. elokuuta 1997 annettuun asetukseen sisältyvään luetteloon. Kuntien lukumäärän laskennassa tapahtuneen virheen vuoksi maantieteellisen alueen kuntien lukumäärä oikaistaan.
      Suojatun alkuperänimityksen tuottamiseen soveltuvien lohkojen tunnistusta koskevat yksityiskohtaiset säännöt esitetään eritelmässä.
      3.   Tekijät, jotka osoittavat, että tuote on peräisin maantieteelliseltä alueelta

      Kohta ”Tekijät, jotka osoittavat, että tuote on peräisin maantieteelliseltä alueelta” on konsolidoitu kansallisen lainsäädännön ja sääntelyn kehityksen perusteella, ja siihen on erityisesti sisällytetty tuotteen jäljitettävyyteen ja tuotanto-olojen seurantaan liittyvät ilmoitus- ja rekisteröintivelvoitteet.
      Muutos liittyy alkuperänimitysten valvontajärjestelmän uudistukseen, joka otettiin käyttöön maa- ja metsätaloustuotteiden, elintarvikkeiden ja kalastustuotteiden lisäarvon parantamisesta 7. joulukuuta 2006 annetulla lailla nro 2006–1547.
      Lisäksi tuotteen historiallisia näkökohtia koskeva osio on siirretty kohtaan ”Yhteys maantieteelliseen alkuperään”.
      4.   Tuotantomenetelmä

      Tuotantomenetelmää koskevaa kohtaa on täydennetty suojatun alkuperänimityksen ”Muscat du Ventoux” hyväksymisestä alun perin annetussa asetuksessa olevilla säännöksillä. Kyseinen asetus liitettiin suojatun alkuperänimityksen hyväksymistä koskevaan alkuperäiseen hakemukseen. Nämä säännökset liittyvät erityisesti seuraaviin näkökohtiin:

                  —

                  tuotantoon otettavien viiniköynnösten vähimmäisikä,

                  —

                  istutustiheydet,

                  —

                  leikkaamismenetelmät,

                  —

                  rypäleterttujen määrä viiniköynnöksessä ja kasvuston enimmäiskorkeus,

                  —

                  sadonkorjuun aloittamista sekä satoa koskevat vaatimukset,

                  —

                  jäähdytystiloissa pitkäaikaiseen säilytykseen tarkoitettuja rypäleitä koskevat erityissäännökset.

            Lisäksi eritelmästä poistetaan tarpeettomina säännökset, jotka koskevat refraktometrilukua koskevista säännöistä poikkeamista poikkeuksellisten sääolosuhteiden perusteella, sekä sadonkorjuun aloittamispäivää ja satoa koskevat säännökset.
      5.   Merkintöjä koskevat erityistiedot

      Merkintöjä koskevia säännöksiä muutetaan seuraavasti:

                  —

                  Euroopan unionin SAN-tunnuksen käytöstä tulee pakollinen,

                  —

                  varmistetaan tuotantoalueella pakkaamista koskevan vaatimuksen poistamisen ja tuotteiden merkitsemiseen liittyvien sääntöjen muuttamisen välinen johdonmukaisuus. Nykyisin tuotteiden tunnistus ja jäljitettävyys varmistetaan pakkaukseen kiinnitettävällä tarraetiketillä. Koska tuotantoalueella tapahtuvaa pakkaamista koskeva vaatimus on pyynnöstä poistettu, tarraetiketti kiinnitetään korjuulavoihin tai siirrettäessä pitkäaikaiseen säilytykseen tarkoitettuja rypäleitä jäähdytystiloista. Jos tuotetta käsitellään myöhemmin sen lopullista pakkaamista varten, tuotteen pakkausmerkinnöissä on säilytettävä tarraetiketin numero, jotta tuote voidaan jäljittää.

            6.   Kansalliset vaatimukset

      Kansallisen valvontajärjestelmän uudistuksen mukaisesti eritelmään lisätään taulukko, jossa esitetään tärkeimmät valvontakohteet ja niiden arviointimenetelmät.
      7.   Muut

                  —

                  Tuotantoalueella tapahtuvaa pakkaamista koskeva vaatimus poistetaan tarpeettomana.

                  —

                  Valvontaelinten ja hakijaryhmittymän viitetietoja koskevissa kohdissa olevat valvontaelinten ja hakijaryhmittymän nimet ja yhteystiedot on valvontamenettelyihin tehtyjen muutosten vuoksi saatettu ajan tasalle.

      LIITE II
      KONSOLIDOITU YHTENÄINEN ASIAKIRJA
      Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annettu NEUVOSTON ASETUS (EY) N:o 510/2006 (1)

      ”MUSCAT DU VENTOUX”
      EY-nro: FR-PDO-0105-0996–24.04.2012
      SMM () SAN (X)
      1.   Nimi

      ”Muscat du Ventoux”
      2.   Jäsenvaltio tai kolmas maa

      Ranska
      3.   Maataloustuotteen tai elintarvikkeen kuvaus

      3.1   Tuotelaji

      Luokka 1.6 Hedelmät, vihannekset ja viljat sellaisenaan tai jalostettuina
      3.2   Kuvaus 1 kohdassa nimetystä tuotteesta

      Muscat du Ventoux on syötäväksi tarkoitettu, Muscat de Hambourg-viiniköynnöslajikkeesta tuotettu tumma viinirypäle. Muscat de Ventoux'n rypäleet ovat suurehkoja, vailla punaisia siemeniä, yleensä hyvin värikkäitä, koostumukseltaan kiinteitä, ja niihin kehittyy muskat-lajikkeelle ominainen voimakas mutta samalla hienostunut tuoksu. Rypäletertut ovat tasakokoisia, vähintään 250 gramman painoisia, ja rypäleet ovat tertussa tasaisesti jakautuneina. Lajikkeelle on ominaista myös siniseen vivahtava väri. Rypäleiden vahakerroksessa ei saa ilmetä muutoksia. Rypäletertun rangan on oltava paksu.
      Rypäleiden refraktometriluku on yli 18 (eli sokeripitoisuus 169,3 g/l) ja sokeri-happo -suhde yli 25 (sokeripitoisuus ilmoitetaan grammoina kokonaissokeria litraa kohti ja happamuus grammoina viinihappoa litraa kohti).
      3.3   Raaka-aineet (ainoastaan jalostetut tuotteet)

      —
      3.4   Rehu (ainoastaan eläinperäiset tuotteet)

      —
      3.5   Erityiset tuotantovaiheet, joiden on tapahduttava yksilöidyllä maantieteellisellä alueella

      Kaikkien tuotantovaiheiden on tapahduttava määritetyllä maantieteellisellä alueella.
      3.6   Viipalointia, raastamista, pakkaamista jne. koskevat erityiset säännöt

      Pitkään säilytykseen tarkoitetut rypäleet on varastoitava maantieteellisellä alueella, jotta ne voidaan siirtää mahdollisimman nopeasti jäähdytystiloihin ja varmistaa siten tuotteen ja sen laatuominaisuuksien säilyminen. Rypäleen sisuksen lämpötila on saatava nopeasti riittävän alhaiseksi, jotta rypäleitä voidaan säilyttää useita kuukausia. Rypäleiden laatuominaisuuksien säilymisen varmistamiseksi niille tehdään jäähdytystiloista siirrettäessä järjestelmällisiä analyyttisia ja aistinvaraisia testejä.
      3.7   Merkintöjä koskevat erityiset säännöt

      Alkuperänimityksen ”Muscat du Ventoux” rypäleiden pakkaukseen merkitään alkuperänimitys, Euroopan unionin SAN-tunnus sekä tarraetiketin numero.
      4.   Maantieteellisen alueen tarkka rajaus

      Muscat du Ventoux -rypäleiden tuotantoalue sijaitsee kolmen vuorijonon rajaamalla alueella: pohjoisessa Mont Ventoux, idässä Vauclusen vuoret ja etelässä Luberonin vuorijono. Tuotantoalue käsittää Vauclusen departementissa seuraavien kuntien alueet:
      Apt, Aubignan, Le Barroux, Le Beaucet, Beaumettes, Beaumont-du-Ventoux, Bédoin, Blauvac, Bonnieux, Cabrières-d'Avignon, Caromb, Carpentras, Caseneuve, Castellet, Crestet, Crillon-le-Brave, Entrechaux, Flassan, Fontaine-de-Vaucluse, Gargas, Gignac, Gordes, Goult, Joucas, Lacoste, Lagnes, Lioux, Loriol-du-Comtat, Malaucène, Malemort-du-Comtat, Maubec, Mazan, Ménerbes, Méthamis, Modène, Mormoiron, Murs, Oppède, Pernes-les-Fontaines, Robion, La Roque-sur-Pernes, Roussillon, Rustrel, Saignon, Saint-Didier, Saint-Hippolyte-le-Graveyron, Saint-Martin-de-Castillon, Saint-Pantaléon, Saint-Pierre-de-Vassols, Saint-Saturnin-lès-Apt, Saumane-de-Vaucluse, Vaison-la-Romaine, Venasque, Viens, Villars sekä Villes-sur-Auzon.
      5.   Yhteys maantieteelliseen alkuperään

      5.1   Maantieteellisen alueen erityisyys

      5.1.1   Luontoon liittyvät tekijät
      Ventoux'n alueella vallitsevat erityiset geologiset ja ilmastolliset olosuhteet.
      Maaperä on hiekka- ja savipitoista. Juuri maaperästä johtuvien ominaisuuksien ansiosta kyseinen alue soveltuu erityisen hyvin korkealaatuisten viinien ja syötäväksi tarkoitettujen viinirypäleiden tuotantoon.
      Alueella vallitsee välimerellinen ilmasto. Sille on ominaista voimakas auringonpaiste kesäisin ja vähäiset sateet. Aina 1 900 metrin korkeuteen kohoavan Mont Ventoux -vuoren vaikutuksesta yölämpötilat ovat kuitenkin viileät. Samalla vuori toimii suojana mistral-tuulelta, joka puhaltaa joskus rajustikin Rhônen laaksossa.
      Matala ilmankosteus ja alhainen vuotuinen sademäärä ovat tuholaisten torjunnan kannalta ennalta ehkäiseviä tekijöitä, jotka suosivat viinirypäleiden viljelyä.
      5.1.2   Inhimilliset tekijät
      Muscat du Ventoux -rypäleitä on viljelty Vauclusen alueella 1900-luvun alusta alkaen. Vauclusen departementissa rekisteröitiin jo vuonna 1914 viljelmiä, joilla viljeltiin nimenomaan Muscat du Ventoux -rypäleiden tuottamiseen käytettävää Muscat de Hambourg -lajiketta.
      Tuotantoalueen tuottajat ovat kehittäneet todellista taitotietoa viininviljelysten hoitamisesta siten, että tulokseksi saadaan terveitä ja värikkäitä rypäleitä. Poistamalla puutuneet versot talvella ja hoitamalla lehdistöä kasvukauden aikana tuottajat varmistavat ympäri vuoden, että heidän kasvinsa pysyvät elinvoimaisina ja että rypäletertut kypsyvät mahdollisimman hyvissä olosuhteissa. Lopuksi rypäleet poimitaan käsin, harvennetaan ja lajitellaan korjuupaikalla sukupolvelta toiselle siirretyn, pitkään kokemukseen perustuvan taitotiedon mukaisesti.
      5.2   Tuotteen erityisyys

      Muscat du Ventoux on syötäväksi tarkoitettu, Muscat de Hambourg -viiniköynnöslajikkeesta tuotettu tumma viinirypäle. Sen rypäleet ovat suurehkoja, vailla punaisia siemeniä, yleensä hyvin värikkäitä, koostumukseltaan kiinteitä, ja niihin kehittyy muskat-lajikkeelle tunnusomaiset aromi ja tuoksu. Viiniköynnöslajikkeelle on ominaista sinertävän värin voimistuminen kypsymisen aikana. Rypäleen vahakerroksessa ei saa ilmetä muutoksia. Rypäletertut ovat tasakokoisia, ja niiden sokeripitoisuus on korkea.
      5.3   Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM)

      Alueen välimerellinen, aurinkoinen ilmasto soveltuu ihanteellisesti viinirypäleiden kypsymiseen. Lisäksi Mont Ventoux -vuoren vaikutuksesta päivä- ja yölämpötilavaihtelut ovat kasvukauden aikana huomattavia, ja mikä luo suotuisat olosuhteet muskat-lajikkeen rypäleille ominaisten sinertävän värin ja aromien kehittymiselle. Yölliset viileät lämpötilat myös edistävät aromien säilymistä.
      Viiniköynnös leikataan siten, ettei sadosta tule liian runsasta, mikä mahdollistaa rypäleiden optimaalisen kypsymisen. Lisäksi lehdistöä hoidetaan erityisen huolellisesti. Tällaisen menetelmän ansiosta saadaan sopivankokoisia lehtiä ja varmistetaan siten sokereita tehokkaasti tuottava fotosynteesi sekä rypäleen aistinvaraisten ainesosien ja rypäleille ominaisen värin antavien antosyaanien muodostuminen.

         Eritelmän julkaisutiedot

      (Asetuksen (EY) N:o 510/2006 5 artiklan 7 kohta)
      https://www.inao.gouv.fr/fichier/CDCMuscatDuVentoux.pdf

         (1)  Korvattu Euroopan parlamentin ja neuvoston asetuksella (EU) N:o 1151/2012, annettu 21 päivänä marraskuuta 2012, maataloustuotteiden ja elintarvikkeiden laatujärjestelmistä (EUVL L 343, 14.12.2012, s. 1).